CELEX: 62011CA0291
Language: el
Date: 2012-07-12 00:00:00
Title: Υπόθεση C-291/11: Απόφαση του Δικαστηρίου (τρίτο τμήμα) της 12ης Ιουλίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά TNT Freight Management (Amsterdam) BV (Κοινό δασμολόγιο — Συνδυασμένη Ονοματολογία — Δασμολογικές κλάσεις 3002 και 3502 — Αλβουμίνη του αίματος, παρασκευασμένη για θεραπευτική ή προφυλακτική χρήση — Μετασχηματισμός του προϊόντος)

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/15
            
         Απόφαση του Δικαστηρίου (τρίτο τμήμα) της 12ης Ιουλίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά TNT Freight Management (Amsterdam) BV
   (Υπόθεση C-291/11) (1)
   
   (Κοινό δασμολόγιο - Συνδυασμένη Ονοματολογία - Δασμολογικές κλάσεις 3002 και 3502 - Αλβουμίνη του αίματος, παρασκευασμένη για θεραπευτική ή προφυλακτική χρήση - Μετασχηματισμός του προϊόντος)
   2012/C 287/25
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Staatssecretaris van Financiën
   
      κατά
   
   TNT Freight Management (Amsterdam) BV
   
      Αντικείμενο
   
   Αίτηση εκδόσεως προδικαστικής αποφάσεως — Hoge Raad der Nederlanden — Συνδυασμένη Ονοματολογία — Δασμολογικές κλάσεις — Ερμηνεία — Αλβουμίνη αίματος παρασκευασμένη για θεραπευτική ή προφυλακτική χρήση — Έννοια — Αλβουμίνη αίματος η οποία δεν έχει καμιά θεραπευτική ιδιότητα, αλλά είναι απαραίτητη και χρησιμοποιείται αποκλειστικά για την παρασκευή προϊόντων που τα ίδια έχουν θεραπευτικές ή προφυλακτικές ιδιότητες
   
      Διατακτικό
   
   Η σημείωση 1, στοιχείο ζ', του κεφαλαίου 30 της συνδυασμένης ονοματολογίας που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, σε συνδυασμό με τη σημείωση 1, στοιχείο β', του κεφαλαίου 35 της ονοματολογίας αυτής, έχει την έννοια ότι η αλβουμίνη αίματος, η οποία αυτή καθ’ εαυτήν δεν έχει θεραπευτικές ή προφυλακτικές ιδιότητες, αλλά έχει παραχθεί για την παρασκευή προϊόντων με θεραπευτικές ή προφυλακτικές ιδιότητες και είναι απαραίτητη για την παρασκευή των εν λόγω προϊόντων και ως εκ της φύσεώς της μπορεί να χρησιμοποιηθεί μόνο για τον σκοπό αυτόν, έχει παρασκευαστεί για θεραπευτική ή προφυλακτική χρήση υπό την έννοια της σημειώσεως αυτής.
   
      (1)  ΕΕ C 252 της 27.8.2011.